វិទ្យាស្ថានវិទ្យាសាស្ត្រសុខាភិបាល ខ.ភ.ម

វិទ្យាស្ថាន​វិទ្យាសាស្ត្រ​សុខាភិបាល ខ.ភ.ម កើត​ឡើត​នៅ​ឆ្នាំ​២០០៤ ជា​គ្រឹះស្ថាន​ឧត្តមសិក្សា​មួយ​ដែល​ផ្ដល់​ការ​បណ្ដុះ​បណ្ដាល​វិស័យ​សុខាភិបាល​ដូច​ជា វេជ្ជបណ្ឌិត ឱសថការី ទន្តបណ្ឌិត អ្នក​ថែទាំង​វេជ្ជសាស្ត្រ ឆ្មប និង​មន្ទីរ​ពិសោធ។

អំពី​វិទ្យាស្ថាន 
 នៅ​ឆ្នាំ​១៩៨៥ មាន​ឈ្មោះ​ថា​ជា សាលា​មធ្យម​សិក្សា​ពេទ្យ​យោធា
 នៅ​ឆ្នាំ​១៩៩៥ បាន​ប្រែ​មក​ជា សាលា​ពេទ្យ​ខេមរភូមិន្ទ
 បាន​ក្លាយ​ជា វិទ្យាស្ថាន​វិទ្យាសាស្ត្រ​សុខាភិបាល ខ.ភ.ម នៅ​ឆ្នាំ ២០០៤ យោង​លើ​អនុក្រឹត្យ ៦១ អ.ន.ក្រ ចុះ​ថ្ងៃ​ទី២១ ខែ​កញ្ញា ឆ្នាំ​២០០៤
 ជា​គ្រឹះស្ថាន​រដ្ឋបាល​សាធារណៈ​នៅ​ថ្ងៃ​ទី២៦ ខែ​មិថុនា ឆ្នាំ​២០០៩ ដោយ​អនុក្រឹត្យ​លេខ ៩៧ អ.ន.ក្រ.បក

ចក្ខុវិស័យ
កងទ័ព​និង​ប្រជាជន​មាន​ទំនុក​ចិត្ត​ក្នុង​ការ​ទទួល​សេវា​ការពារ និង​ព្យបាល​ពី​វេជ្ជបណ្ឌិត​ដែល​មាន​សមត្ថភាព​ខ្ពស់ ហើយ​ប្រកប​ដោយ​ក្រប​សីលធម៌​វិជ្ជាជីវៈ ឆ្លើយតប​នឹង​តម្រូវការ​រីក​ចម្រើន​នៅ​ក្នុង​ប្រទេស និង​ក្នុង​តំបន់។

បេសកកម្ម
ធានា​លើ​ការបណ្ដុះបណ្ដាល​វិស័យ​សុខាភិបាល (វេជ្ជបណ្ឌិត ឱសថការី ទន្តបណ្ឌិត អ្នក​ថែទាំង​វេជ្ជសាស្ត្រ ឆ្មប និង​មន្ទីរ​ពិសោធ) ប្រកប​ដោយ​គុណភាព សមត្ថភាព និង​មាន​ក្រម​សីលធម៌​វិជ្ជាជីវៈ​ខ្ពស់ ជាមួយ​បរិមាណ​សមស្រប​ទៅ​តាម​តម្រូវការ​ទាំង​អម​វេជ្ជសាស្ត្រ​ទូទៅ និង​ឯកទេស ព្រម​ទាំង​មាន​ការ​បណ្ដុះបណ្ដាល​ជំនាញ និង​ឯកទេស​បន្ត​ថ្នាក់​ជាតិ និង​អន្តរជាតិ។

កម្មវិធី​សិក្សា
វិទ្យាស្ថាន​វិទ្យាសាស្ត្រ​សុខាភិបាល ខ.ភ.ម មាន​បី​មហាវិទ្យាល័យ​ដូច​ជា៖
 មហាវិទ្យាល័យ​វេជ្ជសាស្ត្រ
 មហាវិទ្យាល័យ​ឱសថសាស្ត្រ
 មហាវិទ្យាល័យ​ទន្តសាស្ត្រ

សាលា​ថែទាំង​វេជ្ជសាស្ត្រ៖
 គលានុបដ្ឋាក
 ឆ្មប
 មន្ទីរ​ពិសោធ

សេចក្ដី​យោង